Document ID: 31993R1669

KOMISSION ASETUS (ETY) N:o 1669/93,
annettu 29 päivänä kesäkuuta 1993,
asetuksesta (ETY) N:o 3444/90 poikkeamisesta varastointiin liittyvien määräaikojen osalta sianliha-alalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 5 artiklan 4 kohdan ja 7 artiklan 2 kohdan,
sekä katsoo, että
yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla 27 päivänä marraskuuta 1990 annetun komission asetuksen (ETY) N:o 3444/90(3) 4 artiklan 1 kohdassa säädetään, että varastointi on saatava päätökseen viimeistään 28 päivänä siitä päivämäärästä, jona sopimus on tehty,
monet toimijat Tanskassa eivät ole pystyneet noudattamaan tiettyjen komission asetuksen (ETY) N:o 650/93(4) puitteissa tehtyjen yksityisen varastoinnin tukisopimusten osalta 28 päivän määräaikaa tanskalaisten teurastamoiden lakon vuoksi; tämän vuoksi olisi vahvistettava uusi päivämäärä varastoinnin päätökseen saattamiselle, jotta vältytään menettämästä toimijan antamaa vakuutta, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen asetuksen (ETY) N:o 3444/90 4 artiklan 1 kohdasta Tanskassa 5 P23 päivänä huhtikuuta 1993 tehtyjen yksityisen varastoinnin tukisopimusten kohteena olevien tuotteiden varastointi on saatava päätökseen viimeistään 9 päivänä heinäkuuta 1993.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1993.

Labels: 3
18
17
6